༈སྭསྟི།  ཚེ་སྦྱིན་འཁོར་ལོ་རྣམ་པར་རྒྱལ་མ་དང་།  ། ཚེ་དཔག་མེད་མགོན་འཁོར་དང་བཅས་པ་ཡིས།  ། འཆི་མེད་བདུད་རྩིའི་བཅུད་ཀྱི་བྱིན་ཆེན་པོ།  ། དེང་འདིར་འགྲོ་བ་ཀུན་ལ་ཕབ་ཏུ་གསོལ།  ། ཡེ་ཤེས་སྣང་བྱེད་བྱེ་བ་འགྱེད་མཁས་པའི།  ། སྐལ་བ་དང་ལྡན་དར་རྒྱས་མགོན་པོ་ཁྱོད།  ། ཕྱོགས་འདིའི་གདུལ་བྱ་ཀུན་ལ་སྨན་པའི་སླད།  ། བསྐལ་བརྒྱར་ཞབས་པད་གཡུང་དྲུང་ལྟར་བརྟན་ཤོག། བདག་ཅག་བལྟོས་པར་བཅས་པ་ཐམས་ཅད་ཀྱི།  ། གནས་སྐབས་མི་འདོད་ཉེ་བར་འཚེ་ཀུན་ཞི།  ། མཐར་ཐུག་བསམ་དོན་མ་ལུས་ལྷུན་གྱིས་འགྲུབ།  ། ཆོས་འབྱོར་པདེ་བས་རྟག་ཏུ་འཚོ་བར་ཤོག། ཅེས་སོ་ཉིད་གཡས་རུ་ཐའི་ཇི་ལས་སྐྱབས་ཀྱི་མི་སྣ་ནང་སོ་བློ་བཟང་ལྷུན་གྲུབ་ཀྱིས་དགོན་པའི་ཁྲི་པ་ཡེ་ཤེས་ཐུབ་བསྟན་དར་རྒྱས་ཀྱི་སྤྲུལ་སྐུ་ཡེ་ཤེས་སྐལ་ལྡན་དར་རྒྱས་ཀྱི་བརྟན་བཞུགས་སྨོན་ཚིག་འདི་ལྟ་བུ་ཞིག་དགོས་ཞེས་བསྐུལ་བ་ལྟར་༧ཤཱཀྱའི་དགེ་སློང་བློ་བཟང་དཔལ་ལྡན་ཡེ་ཤེས་ཀྱིས་སྦྱར་བའོ། །  ། །